b'\n_START_ARTICLE_\nMiloslav Kabel\xc3\xa1\xc4\x8d\n_START_PARAGRAPH_\nMiloslav Kabel\xc3\xa1\xc4\x8d (1. elokuuta 1908 Praha \xe2\x80\x93 17. syyskuuta 1979 Praha) oli t\xc5\xa1ekkil\xc3\xa4inen s\xc3\xa4velt\xc3\xa4j\xc3\xa4. H\xc3\xa4nen opettajiensa joukossa oli Vilem Kurz (1931\xe2\x80\x931934). H\xc3\xa4n toimi vuosien ajan ensisijaisesti kapellimestarina ja ty\xc3\xb6skenteli natsimiehitysaikoja lukuun ottamatta Radio Prahan palveluksessa yht\xc3\xa4mittaisesti vuosina 1932\xe2\x80\x931954. Toisen maailmansodan aikana h\xc3\xa4n s\xc3\xa4velsi muun muassa miehitysvastaisen kantaatin Neustupnujte (1939). H\xc3\xa4nen muuhun tuotantoonsa kuuluu muun mumassa kahdeksan sinfoniaa. Prahan kev\xc3\xa4\xc3\xa4n aikana Kabel\xc3\xa1\xc4\x8d oli maassaan usein esitetty s\xc3\xa4velt\xc3\xa4j\xc3\xa4, ja h\xc3\xa4n jopa sai Ansioituneen taiteilijan arvonimen vuonna 1967. Vastarinnan kukistamisen j\xc3\xa4lkeen h\xc3\xa4nen tuotantonsa kuitenkin l\xc3\xa4hes katosi maan konserttiohjelmistosta._NEWLINE_Kabel\xc3\xa1\xc4\x8d kuoli aivokasvaimeen. H\xc3\xa4nen tuotannossaan kuuluvat t\xc5\xa1ekkil\xc3\xa4iset kansanomaiset vaikutteet, joiden lis\xc3\xa4ksi h\xc3\xa4n ammensi vaikutteita muun muassa elektroakustisesta musiikista.'